Up-379/00
Natisni
Opravilna št.:
Up-379/00
Datum odločitve:
6. 12. 2000
ECLI:
ECLI:SI:USRS:2000:Up.379.00
Akt:
Ustavna pritožba A. A. zoper odločbo Župana Občine Grosuplje št. 35202-13-1/00 z dne 16. 11. 2000 v zvezi z odločbo Komunalnega inšpektorja Občine Grosuplje št. 35202-13-1/2000 z dne 13. 10. 2000
Izrek:
Ustavna pritožba A. A. zoper odločbo Župana Občine Grosuplje št. 35202-13-1/00 z dne 16. 11. 2000 v zvezi z odločbo Komunalnega inšpektorja Občine Grosuplje št. 35202-13-1/2000 z dne 13. 10. 2000 se zavrže.
Evidenčni stavek:
Ustavno sodišče je ustavno pritožbo zavrglo, ker pred vložitvijo ustavne pritožbe niso bila izčrpana vsa pravna sredstva. Za obravnavo pred izčrpanjem izrednih pravnih sredstev pa ne gre, ker upravni spor po določbah ZUS-97 kljub dokončnosti upravne odločbe ne pomeni izrednega pravnega sredstva. Zato je bilo treba ustavno pritožbo zavreči.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 2. al. 1. odst. 55. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. Up-261/98 z dne 13.1.2000, Uradni list RS, št. 6/2000.
Vrsta zadeve:
ustavna pritožba
Vrsta akta:
posamični akt
Datum vloge:
27. 10. 2000
Vrsta odločitve:
sklep
Vrsta rešitve:
zavrženje
Dokument:
US20560
Up-379/00
6. 12. 2000
S K L E P
Ustavno sodišče je v postopku za preizkus ustavne pritožbe A. A. iz Ž., ki jo zastopajo dr. B. B., C. C., Č. Č. in D. D., odvetniki v Z. na seji senata dne 6. decembra 2000 S k l e n i l o :
Ustavna pritožba A. A. zoper odločbo Župana Občine Grosuplje št. 35202-13-1/00 z dne 16. 11. 2000 v zvezi z odločbo Komunalnega inšpektorja Občine Grosuplje št. 35202-13-1/2000 z dne 13. 10. 2000 se zavrže.
O b r a z l o ž i t e v
1. Z izpodbijano odločbo je Župan Občine Grosuplje kot neutemeljeno zavrnil pritožbo pritožnice zoper odločbo Komunalnega inšpektorja Občine Grosuplje, s katero je pritožnici naloženo, da mora v sedmih dneh odstraniti lesene barake, ki jih je postavila brez dovoljenja lastnikov zemljišča, in se z vsemi osebami in predmeti preseliti na drugo lokacijo. Če pritožnica te obveznosti ne bo izpolnila, bo upravno izvršbo odločbe na njene stroške izvedla za to pooblaščena organizacija.
2. Pritožnica prvostopni odločbi očita, da je bila izdana na podlagi napačno ugotovljenega dejanskega stanja in na napačni pravni podlagi. Pritožnica zatrjuje, da predstavljata obe odločbi hudo kršitev človekovih pravic, Ustave in mednarodnih paktov, vendar pri tem izrečno ne navaja, katere z Ustavo zavarovane človekove pravice in temeljne svoboščine naj bi bile kršene in v čem naj bi bila ta kršitev. Pritožnica predlaga, naj Ustavno sodišče zadrži izvrševanje izpodbijanih odločb in odločbi odpravi.
3. Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele, ko so izčrpana vsa pravna sredstva. V skladu z drugim odstavkom 51. člena ZUstS lahko Ustavno sodišče izjemoma odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice.
Pred izčrpanjem rednih pravnih sredstev pa ni mogoče niti izredno obravnavanje ustavne pritožbe po drugem odstavku 51. člena ZUstS.
4. Iz dokumentov v spisu izhaja, da zoper izpodbijani odločbi pritožnica še ni sprožila upravnega spora.
5. Po stališču Ustavnega sodišča (sklep št. Up-261/98 z dne 13.1.2000, Uradni list RS, št. 6/2000) upravnega spora, glede na določbe Zakona o upravnem sporu (Uradni list RS, št. 50/97 in nasl. - ZUS), ni mogoče šteti za izredno pravno sredstvo v smislu 51. člena ZUstS. To pomeni, da na podlagi drugega odstavka 51. člena ZUstS ni mogoče vložiti ustavne pritožbe pred izčrpanjem upravnega spora.
6. Pritožnica ima torej na voljo učinkovito pravno sredstvo, to je dvostopenjsko sodno varstvo, ki ga pred vložitvijo ustavne pritožbe še ni izčrpala, zato je bilo treba ustavno pritožbo zavreči.
7. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan